kardosdrur/scandi-wiki huggingface dataset:
Novartis

Novartis er en schweizisk, multinational medicinalvirksomhed med hovedsæde i Basel, Schweiz. Firmaet solgte for 46,806 mio. US$, hvilket gjorde det til den næststørste medicinalvirksomhed dette år målt på omsætning.

Novartis producerer lægemidler som clozapine (Clozaril), diclofenac (Voltaren), carbamazepine (Tegretol), valsartan (Diovan) og imatinib mesylate (Gleevec/Glivec). Yderligere produkter er bl.a cyclosporin (Neoral/Sandimmun), letrozole (Femara), methylphenidate (Ritalin) og terbinafine (Lamisil).

I 1996 fusionerede Ciba-Geigy med Sandoz, og de farmaceutiske og agrokemiske afdelinger gik sammen i form af Novartis. Andre Ciba-Geigy- og Sandozforretninger blev solgt fra som eksemepelvis Ciba Specialty Chemicals, der blev oprettet som selvstændige virksomheder. Sandozbrandet forsvandt efter tre år, men blev genoplivet i 2003, da Novartis oprettede den generiske lægemiddelforretning i et mindre datterselskab kaldet Sandoz. Novartis frasolgte sine afdelinger med agrokemiske og genmodificerede afgrøder i 2000. De blev til firmaet Syngenta i partnerskab med AstraZeneca, som også frasolgte sine agrokemiske forretninger.

Novartis er fuldt medlem af European Federation of Pharmaceutical Industries and Associations (EFPIA) International Federation of Pharmaceutical Manufacturers and Associations (IFPMA), og Pharmaceutical Research and Manufacturers of America (PhRMA).

Selskabet havde gennem mange år sit danske hovedsæde på Lyngbyvej på Østerbro, men har i dag sit danske domicil i Ørestad.

Referencer 

Lægemiddelvirksomheder fra Schweiz
Bioteknologivirksomheder fra Schweiz
Etableret i 1996
San Joaquin (flod)

San Joaquin er en 530 km lang flod som løber gennem det centrale Californien og ud i Stillehavet nordøst for Oakland. Floden ligger i San Joaquin Valley, som er den centrale dal i Californien og rummer floderne Sacramento fra nord og San Joaquin fra syd. Floden er både drikkevand, kilde for elektrisk kraft til San Francisco-området, og en vandingskilde for landbrug i Californien.

Flodløbet begynder i Thousand Island Lake i Sierra Nevada. Samlet afvandingsområde er på 83.000 km². Friant-dæmningen blev bygget i 1942, og skaber Millertonsøen ca. 25 km nord for Fresno.

Eksterne kilder/henvisninger 

San Joaaquin Basin 

Vandløb i Californien
Sparken

Sparken er en skateboardpark nede ved Hamnmagasinet og elven i det centrale Umeå. Parken ligger lige nedenunder Tegsbron som leder E4 og E12 over elven. Sparken er 20 meter bred og 120 meter lang. Parkens navn var resultatet af en konkurrence, hvor det bedste forslag til et navn vandt. Parkens vigtigste elementer blev udviklet i samarbejde mellem ungdomsforeninger og Umeå kommune, hvorefter det canadiske designfirma New Line Skateparks INC tegnede det endelige værk.  Parken er bygget helt i beton, med såkaldte rails og omgivet af hegn, den stod færdig i 2009 og var dengang den første etape af et større infrastrukturprojekt i Umeå som vil omdanne store dele af byens centrum, et projekt der kaldes "Byen mellem broerne" ({{lang-sv|Staden mellan broarna'}})'. Parken vandt Sveriges Arkitekter Övre Norrlands Arkitekturpris'' i 2012.

Billeder

Kilder

Eksterne henvisninger 

 Skatepark Sparken - Umeå
 Umeå Skatepark - Blog 

Parker i Umeå
Bygninger, konstruktioner og anlæg i Västerbottens län
Ulla Essendrop

Ulla Essendrop (født 1. december 1976 i Calcutta, Indien) er en dansk studievært fra DR.

Essendrop er uddannet cand. mag. i kommunikation og medievidenskab og har arbejdet i London for Viasat Broadcasting.

Hun har været tilknyttet TV 2 Sport, hvor hun bl.a. dækkede Sommer-OL 2008.

Under Eurovision Song Contest 2014 i København optrådte Essendrop sammen med Abdel Aziz Mahmoud som vært i pressecenteret.
Ved Eurovision Song Contest 2016, 2017 og 2018 fungerede hun som oplæser af de danske jurypoint.

Siden 2015 har Essendrop været tilknyttet Aftenshowet.

Privat 
Efter at have boet 2 år og 9 måneder i Indien, blev hun i 1979 adopteret af et dansk par.

Privat har hun været gift med Jimmy Støvring.
Hun har dannet par med Jimmy Bøjgaard.

Referencer

Eksterne henvisninger 
 

Studieværter fra Danmark
Ansatte i DR
Ansatte ved TV 2
Personer fra Kolkata
Kunstværket i dets tekniske reproducerbarheds tidsalder

Kunstværket i dets tekniske reproducerbarheds tidsalder (fr. 1936: "L'Œuvre d'Art à l'Époque de sa Reproductibilité Technique” ; ty. 1939, tredje og autoriserede version : Das Kunstwerk im Zeitalter seiner technischen Reproduzierbarkeit), også kendt som "reproduktionsessayet", er et berømt essay skrevet af den tysk-jødiske filosof Walter Benjamin. Originalen blev skrevet 1935-1936, men blev færdiggjort 1939, hvor Benjamin flygtede til Frankrig på grund af nazisternes jødeforfølgelse.

Auraens forsvinden i den tekniske reproduktion 
Essayet består af 15 afsnit, der kan ses som refleksioner over den tekniske reproduktion, der havde erobret en selvstændig plads blandt kunstneriske teknikker i begyndelsen af det 20. århundrede som fotografi, film, litografi m.m., der fulgte avantgarde-bevægelsens principper. Benjamin fremsætter den tese, at originale værker mister deres ‘aura’ i kølvandet af samtidens ubegrænsede muligheder for reproduktion. Aura er beskrevet som værkets ‘her og nu’ og ‘ægthed’ - dets historiske autentiske vidnesbyrd.

Hvis aura er det unikke “her og nu”, bliver det nedbrudt til fordel for det reproducerbare og et statistisk samfundssyn:

Walter Benjamin trækker i essayet på en marxistisk tankegang, ifølge hvilken en ændring i produktionsprocessen har indflydelse på værkets betydning. Herved bliver sansningen afhængig af den historiske kontekst.

Se også 
 Kulturkritiske essays

Litteratur 
 Benjamin, Walter. “Kunstværket i dets tekniske reproducerbarheds tidsalder”, Kulturkritiske Essays, Gyldendal, 1998. 
 Pold, Søren. “An Aesthetic Criticism of the Media: The Configurations of Art, Media and Politics in Walter Benjamin’s Materialistic Aesthetics”, i Parallax. 1999, 5(3). 22‐35

Noter

Eksterne henvisninger 
  "Das Kunstwerk im Zeitalter seiner technischen Reproduzierbarkeit", (Dritte Fassung) på Wikisource - tredje, autoriserede version fra 1939
  Wikimedia Commons har flere filer relaterede til fotos fra Paris af Eugène Atget, som Benjamin mente befriede objekterne fra deres aura.



Filosofiske skrifter
Litteratur fra Tyskland
Tysksproget litteratur
Litteratur i 1936
Medievidenskab
Æstetik
Zenvo

Zenvo Automotive A/S er en dansk bilfabrikant beliggende i Præstø, på Sjælland. 
Firmaet blev grundlagt i 2007 af Jesper Jensen og Troels Vollertsen, under navnet “Nordic Sports Car A/S”. Da firmaet i 2009 skulle afsløre den første model, ST1, skiftedes nanvet til Zenvo Automotive. I juni 2018 blev firmaet solgt til tjekkiske investorer.

Zenvo Automotive blev grundlagt i 2004. Den første prototype af det, der senere blev til Zenvo ST1, stod færdig i december 2008, og produktionen begyndte i 2009. Der blev kun fremstillet 15 biler, som blev solgt til forhåndsgodkendte kunder. Bilen blev solgt i USA gennem firmaet Red Sea Distribution, som ligger i Californien, og prisen på bilen i USA var cirka 1,8 mio. USD, hvilket inkluderede et ur til en værdi af 50.000 USD.

Zenvo ST1 fik dårlige anmeldelser i det britiske bilprogram Top Gear efter en række uheldige episoder, bl.a. at bilen brød i brand, fordi kølingen gik i stykker. En anden bil fra firmaet nåede til sidst at køre en hel omgang på deres bane, Top Gear Test Track, som var meget våd på tidspunktet som følge af ekstremt vejr i England. Det betød en omgangstid, som var langsommere end en BMW M5, der koster omkring en tiendedel af prisen for en Zenvo ST1. Zenvo svarede igen med en erklæring på den danske hjemmeside bilsektionen.dk.

Ved 2015-udgaven af det årlige Copenhagen Historic Grand Prix (CHGP) brød Zenvo ST1 i brand igen. Zenvo forklarede efterfølgende, at det denne gang skyldtes en fejl i brændstofsledningen.

I 2018 blev de første to biler leveret til danske købere, men dog ikke indregistreret, da de bruges som banebiler. Prisen uden dansk afgift for en Zenvo TSR-S er omkring 10,5 mio. kroner. Den ene er af køberne var Jørgen Strøjer, der har en samling på mere end 100 sjældne biler, Strøjer Samlingen, hvor også Zenvo-bilen udstilles.

Referencer

Eksterne henvisninger 
 Officiel hjemmeside

Bilmærker
Bilproducenter i Danmark
Danske virksomheder etableret i 2004
Rabami

Rabami startede i Fjerritslev i 1975, men skiftede senere navn til RBM. RBM er nu en del af Scandinavian Business Seating (SB Seating), Nordens største producent af kontorstole, konferencemøbler og kantinemøbler. 

RBM har showrooms i Fjerritslev, Fredericia, København, Stockholm og Oslo, og eksporten udgør ca. 50%.

Eksterne henvisninger 
 - Vi forhandler RBM kontorstole og skalstole til gode priser

Etableret i 1975
Møbelproducenter i Danmark
Fjerritslev
Anycast

{{flere problemer|

{{eftersyn|De mange fagudtryk bør nok forklares  |dato=maj 2014}}
}}

En IPv6 Anycast'-adresse er en erstatning for IPv4's Brodcast-adresse. En IPv6 Anycast-adresse er en global unicast-adresse.

I IPv4 skaber broadcast det problem, at de forstyrrer alle computere i netværket, i værste tilfælde kan der opstå såkaldte "Broadcasts Storms", der kan lægge hele netværket ned.
Anycast overkommer dette problem ved at at oprette Anycast-grupper. Derved kan man mindske størrelsen af sine broadcasts, samt specificere hvilke enheder der skal modtage informationer. 

En Anycast-adresse sættes på et eller flere interfaces. En sender skaber en pakke med en anycast-adresse som destinationsadresse, og sender pakken til sin nærmeste router i Anycast-gruppen. Routeren sender nu anycast-pakken. For direkte forbundne naboer er det den nabo som routeren først lærte at kende. Ellers sendes pakken til det nærmeste interface specificeret ud fra metrikken af routningsprotokollen.

Det er vigtigt at forstå at termen broadcast'' ikke længere findes i IPv6 - Anycast er en blanding af Unicast, Multicast og styres ved at manipulere Anycast-grupperne samt manipuleringen af ens IGP, 'Interior gateway protocol', se OSPF. Først sendes en Unicast-adversing,? og dernæst sendes den videre igennem Multicast.

Kilder
 CCNP ROUTE 642-902
 "Anycast" fra SearchNetworking

Internetteknologi
Tiptronic

Tiptronic er et varemærke registreret til Porsche til en type automatgearkasser.

Navnet Tiptronic blev første gang benyttet til den fra januar 1990 mod merpris til Porsche 911 (type 964) tilgængelige firetrins automatgearkasse. Den af ZF Friedrichshafen fremstillede gearkasse adskiller sig konstruktivt fra det semiautomatiske Porsche "Sportomatic"-gear med fire hhv. fra modelår 1976 tre gear, som kunne fås mellem 1968 og 1980. Selv om ordmærket Tiptronic tilhører Porsche, har Audi og Volkswagen siden 1990'erne også benyttet denne betegnelse til nogle af deres automatgearkasser.

Tiptronic-gearvælgeren har i venstre side en bane de samme gearpositioner som en normal automatgearkasse, mens gearvælgeren fra position D kan flyttes ud i en anden, parallel bane hvor man kan trykke gearvælgeren fremad mod "+" for at vælge et højere eller bagud mod "-" for at vælge et lavere gear manuelt. I versionen Tiptronic S, som første gang kom i 1995-modellen af Porsche 993, kan manuelt gearskift også gennemføres med de på rattet monterede vippetaster. Nyere Porsche-modeller har i stedet taster, som der trækkes i eller trykkes på. Audi benytter til ratbetjening af deres Tiptronic derimod såkaldte skiftepedaler, som er vippeknapper monteret bag rattet som man trækker i. På højre knap skifter man op og på venstre ned. Denne variant benyttes delvist også af Porsche.

Se også 
 DSG
 Sprintshift

Noter 

Porsche
Køretøjsteknologi
Varemærker
Hullæbe

Hullæbe (Epipactis) er en slægt af orkidéer, som er udbredt med cirka 70 arter i Europa, Asien og Amerika. Slægten omfatter flerårige urter med vandret jordstængel. Stænglen er bladbærende. Den bærer kortstilkede blomster, der er samlet i en endestillet klase. Blomstens læbe er delt i to afsnit, hvor det inderste er hult og indeholder nektar, mens det yderste afsnit er fladt. Blomsten mangler spore.

Arter 
Af de 70 arter findes omkring 14 i Europa, heraf seks i Danmark:
 Skovhullæbe, Epipactis helleborine
 Sumphullæbe, Epipactis palustris
 Nikkende hullæbe, Epipactis phyllanthes
 Storblomstret hullæbe, Epipactis leptochila
 Tætblomstret hullæbe, Epipactis purpurata
 Rød hullæbe, Epipactis atrorubens

Noter 

Planteslægter
Gøgeurt-familien
Skovhullæbe

Skovhullæbe (Epipactis helleborine), ofte skrevet skov-hullæbe, er en 7-100 cm høj orkidé, der er udbredt over det meste af Europa og i dele af Nordafrika. Blomsterne sidder i klaser på en dunhåret stængel og er grønne til violetrøde. I Danmark er skovhullæbe ret alimindelig i skove og parker i visse dele af landet og underarten hollandsk hullæbe findes i klitter i Nordjylland. Arten regnes for at være en af landets almindeligste orkidéer.

Beskrivelse 
Skovhullæbe er en orkidé. Stænglen er dunet på det nederste stykke, mens resten er glat. Bladene sidder spredtstillet, og de er hele og helrandede med buede bladribber. Oversiden er græsgrøn, mens undersiden er lidt lysere. Blomstringen foregår i juli-august, hvor man finder blomsterne samlet i endestillede klaser. De enkelte blomster er uregelmæssige (som det er almindeligt hos orkidér) med lyst grågrønne til lysviolette kronblade. Frugten er en kapsel med talrige, bittesmå frø.

Underarter 
 Hos E. helleborine subsp. helleborine er blomsternes støtteblade nedadbøjede. Den findes i Østjylland og på Øerne, hvor den er temmelig almindelig.
 Hollandsk hullæbe (E. helleborine subsp. neerlandica) kendes på, at blomsternes støtteblade er oprette eller udstående.Den findes findes i klitter i Nordjylland.

Voksested 

Skovhullæbe findes over det meste af Europa op til 2000 moh. og når mod øst til Rusland, Krim og Kaukasus. Desuden findes den i dele af Nordafrika. Den vokser på skyggefulde steder i både nåle- og blandskov, klitlavninger og krat. Arten er introduceret til Nordamerika.

I Danmark er den ret almindelig i Østjylland og på Øerne i skove, haver og parker. Hollandsk hullæbe vokser hist og her i nordjyske klitter og klitplantager. I Skandinavien findes arten desuden vidt udbredt på Gotland.

I Funder Krat vest for Silkeborg vokser den på fugtige engstræk i en overdrevspræget vegetation sammen med bl.a. bjergærenpris, elfenbenspadderok, kristtorn, krognæbstar, kærmangeløv, majgøgeurt, risdueurt, skovrørhvene, smalbladet vandstjerne, smuk perikon, småbladet milturt, spæd pindsvineknop, stor frytle, tykakset star og vintereg.

Noter 

Flerårige urter
Liste over Bilderbergmøderne

Bilderberggruppens første møde blev afholdt på Hotel de Bilderberg i Holland i maj 1954, og der er siden blevet afholdt et møde hvert år.

Mødetidspunkter

Referencer 

Bilderberggruppen
Bilderbergmøderne
Heartless

Heartless er en dansk dramaserie fra 2014 på Kanal 5.

Handling 
Sofie og Sebastian bærer på en frygtelig hemmelighed, der gør, at de for at overleve skal suge livskraft fra andre mennesker. De bliver elever på kostskolen Ottmansgaard, der måske rummer gåden til deres hemmelighed, og hvordan de kan blive forløst.

Medvirkende 
 Sofie - Julie Zangenberg
 Sebastian - Sebastian Jessen
 Rektor Just - Nicolaj Kopernikus
 Ditlev - Gustav Dyekjær Giese
 Emilie Just - Julie Christiansen
 Ida Just - Katrine Greis-Rosenthal
 Pieter - Allan Hyde
 Frederik - Thomas Ernst

Eksterne henvisninger 
 

Programmer på SBS TV
Dramaserier fra Danmark
Gyserserier
Danske tv-serier fra 2010'erne
HTC One M8

HTC One M8 er en Smartphone, udviklet og produceret af HTC. HTC One M8 er efterfølgeren til forgængeren HTC One M7 (også kendt som HTC One). Der er HTCs nyeste bud på en flagship-model i år 2014, som skal konkurrere med Samsung GALAXY S5,Sony Xperia Z2 og Iphone.

lancering 
HTC One M8 blev præsenteret på et separat event i  New York den 25 Marts 2014, hvor også en ny version af HTC's software kaldet Sense 6 blev lanceret. Det var dog ingen overraskelse, da telefonen allerede var blevet lækket til offentligheden omkring 1 Marts 2014 af youtuber, Gadget Reviews.

Kilder 

Android-enheder
One M8
Laura Main

Laura Main (født 8. marts 1981 i Aberdeen) er en skotsk sanger og skuespiller, kendt for sin rolle som søster Bernadette og senere Shelagh Turner i BBC1s dramaserie Jordemoderen.

Filmografi

Referencer

Eksterne henvisninger 
 

Skuespillere fra Skotland
Personer fra Aberdeen
Ægte insektædere

Ægte insektædere (latin Eulipotyphla eller Lipotyphla) er en orden af pattedyr. Ordenen indeholder arter som pindsvin, muldvarp og dværgspidsmus.

Ordenen er relativt ny inden for den biologiske taksonomi, idet familierne heri tidligere indgik i ordenen insektædere (Insectivora) sammen med slægten Afrosoricida med flere, men denne orden anses nu for forældet. Det er desuden foreslået at opdele de ægte insektædere i to nye ordener, Soricomorpha og Erinaceomorpha, hvor pindsvinene hører til i den sidstnævnte orden, mens de øvrige familier tilhører førstnævnte orden.

Klassifikation 

Orden: Ægte insektædere Eulipotyphla 
 Familie Erinaceidae (pindsvin)
 Familie Talpidae (muldvarpe)
 Familie Soricidae (spidsmus)
 Familie Solenodontidae (solenodont)
 Familie Nesophonditae - uddød

Referencer
Karl 3.

Karl 3. (også Carl, Charles, Carlos og Carlo) kan henvise til flere regenter med dette navn:
 Karl den Enfoldige (879–929), konge af Det Vestfrankiske Rige som Karl 3. 898–922
 Karl 3. Vilhelm (1679–1738), markgreve af Baden-Durlach 1709–1738
 Karl 3. (1716–1788), konge af Spanien 1759–1788
 Karl 14. Johan af Sverige (1763–1844), konge af Norge som Karl 3. Johan 1818–1848
 Karl 3. (1818–1889), fyrste af Monaco 1856–1889
 Karl 3. (1823–1854), hertug af Parma 1849–1854
 Karl 3. (Charles III, født 1948), konge af Storbritannien siden 2022

Se også 
 Karl (navn)
 Karl 1.
 Karl 2.
Karl 1.

Karl 1. (også Charles, Carlos, Carlo og Carol) kan henvise til flere regenter med dette navn:

 Karl den Store (død 814)
 Karl 1. (1226–1285), konge af Sicilien 1266–1282 og Napoli 1266–1285
 Karl 1. Robert (1288–1342), konge af Ungarn og Kroatien 1308–1342
 Karl Knutsson (Bonde) (1408/1409–1470), konge af Norge som Karl 1. 1449–1450
 Kejser Karl 5. (1500–1558), konge af Spanien som Karl 1. 1516–1556
 Karl 1. (1560–1600), Pfalzgreve af Zweibrücken-Birkenfeld 1569–1600
 Karl 1. (1600–1649), konge af England, Skotland og Irland 1625–1649
 Karl 1. (1654–1730), landgreve af Hessen-Kassel 1670–1730
 Karl 1. (1786–1818), storhertug af Baden 1786–1818
 Karl 1. (1823–1891), konge af Württemberg 1864–1891
 Carol 1. (1839–1914), konge af Rumænien 1866-1914
 Karl 1. (1863–1908), konge af Portugal 1889–1908
 Karl 1. (1887–1922), kejser af Østrig 1916–1918

Se også 
 Karl (navn)
 Karl 2.
 Karl 3.
Orekrog Skov

Orekrog Skov er en privat skov, der ligger i  Midtsjælland  ved Mørkøv mellem Holbæk og Jyderup.
Skoven hænger sammen ved flere andre skove Nyvænge, Hellede Skov ,Vedebjerg Skov og Nørreskov.

Skoven er i dag gennemskåret af Skovvejen primærrute 23 som er en firesporet  motortrafikvej der går mellem Holbæk og Kalundborg. Der er ikke passage mellem de to dele af skoven, hvor motortrafikvejen skærer igennem. De gamle stier ender derfor ved motortrafikvejen.

I den nordlig del af skoven hvor motortrafikvejen skærer sig igennem, er der lavet en rasteplads ved navn  Møllekrog, rastepladsen har toiletter og et kort over området. Vejdirektoratet har i fremtiden planer at Skovvejen ophøjes til motorvej (Kalundborgmotorvejen), når Skovvejen ophøjes til motorvej vil  rastepladsen Møllekrog blive lukket, og der vil blive lavet en ny rasteplads ved  byen Mørkøv.

Privatskove i Danmark
Holbæk Kommunes geografi
Kruittoren

Kruittoren (Krudttårnet) er et tårn i den hollandske by Nijmegen. Det blev opført i 1423 som en del af volden omkring byen, og er 30 meter højt. Det ligger i dag i Kronenburgerpark på parkvejen. I 1800-tallet blev tårnet overtaget af staten for at forhindre, at det blev revet ned.

Eksterne henvisninger 

 Kruittoren in Kronenburgerpark op monumentenlijst Nijmegen (på hollandsk)

Tårne i Nederlandene
Etableret i 1423
Tømrermestrenes Damp,- Save- og Høvleværk

Tømrermestrenes Damp-, Save- og Høvleværk, også kaldt Høvleværket i Hjortensgade, blev oprettet af Aarhus Trælast handel i 1896. I 1899 overtog Tømremestrene i Aarhus værket gennem et aktieselskab. Da Tømrermestrene overtog høvleværket, var høvlemaskinen landets største, og blev drevet af en dampmaskine. Høvleværket var i drift indtil 1971, hvor Aarhus Kommune købte grunden. I den periode hvor høvleværket var i drift, producerede det brædder og andet tømmer til bygningsformål. Indtil værket lukkede beskæftigede høvleværket 50-100 mand .

Høvleværket i dag 

Nogle af bygningerne eksisterer stadig Hjortensgade, skorstenen fra dampmaskinen, og flere haller revet ned, mens der i andre af det gamle høvleværk er forskellige aktiviteter. I tørrelageret var der indtil 2017 skydebane. Det, som det gamle høvleværk i en årrække har været mest kendt for, var Børnenes Hus, som var et fristed for børn fra hele Aarhus, hvor de kunne komme og lege, spille fodbold og meget mere. Aarhus Kommune valgt i 2018 at sælge det gamle høvleværk til det aarhusianske visuelle kommunikationsbureau, Cadpeople A/S.

Kilder 
Søren Bitsch Christensen (red.), Kenn Tarbensen og Kristian Buhl Thomsen: Industriminder i det gamle Århus, Dansk Center for Byhistorie og Århus Byhistoriske Fond, 2010.

Referencer

Eksterne henvisninger 
Billede af indgangen til høvleværket, http://lundskov.dk/grafik/aarhusfoto-hr/arh-hr1-241.jpg

Etableret i 1896
Ophørt i 1971
Tidligere virksomheder i Aarhus
Spidsbue

En spidsbue eller gotiske spidsbuer er bue og hvælving, der er spids i toppen, og som har navn efter gotikken. Buerne blev bl.a. brugt i vinduesbuer, broer, portaler og lofter.

Spidsbuen gav mulighed for at bygge højere hvælvinger, end det var tilfældet med rundbuerne i den romanske stil, der var ældre end gotikken. Rundbuerne blev efterlignet i Rundbuestil 1800-tallet under historicismen, ligesom gotikken og de spidse buer blev det i slutningen af 1700-tallet og starten af 1800-tallet.

Arkitektur
Bygningsdele
Brüel & Kjær

Brüel & Kjær (Sound and Vibration Measurement A/S) er et dansk multinationalt ingeniør- og elektronikfirma med hovedsæde i Nærum nord for København. Det er verdens største producent og leverandør af systemer og måleudstyr af vibration.
Brüel & Kjær omsatte i 2013 for 991 mio. DKK. Virksomheden blev i 1992 solgt til det tyske holdingselskab AGV, som opbyggede målefirmaet Spectris Messtechnik GmbH. Spectris blev i juli 2000 købt af britiske Fairey Group Ltd. Fairey foretog i maj 2001 navneforandring til Spectris, som omsætter for £1,1 mia. årligt og har omkring 7.500 ansatte på verdensplan.

Den 1. august 2020 fusionerede firmaet med Hottinger Baldwin Messtechnik (HBM) og ændrede navn til Hottinger Brüel & Kjær A/S.

Referencer 

Virksomheder i København
Danske virksomheder etableret i 1942
Nærum
Lila Tretikov

Lila Tretikov (  fødselsnavn Olga (Ljala) Aleksejevna Tretjakova  , født 25. januar 1978 i Moskva i Sovjetunionen) var administrerende direktør for Wikimedia-stiftelsen fra d. 1. juni 2014 til foråret 2016. Tidligere var hun CIO og Vice President of Engineering hos SugarCRM.

Referencer 

Personer fra Moskva
Wikimedia-ansatte